CELEX: 22005D0352
Language: sk
Date: 2005-03-30 00:00:00
Title: 2005/352/ES: Rozhodnutie výboru č. 2/2005 z 30. marca 2005 zriadeného na základe dohody medzi Európskym spoločenstvom a Švajčiarskou konfederáciou o vzájomnom uznávaní, ktorým sa mení a dopĺňa kapitola 3 prílohy 1

30.4.2005   
            
            
               SK
            
            
               Úradný vestník Európskej únie
            
            
               L 110/78
            
         
      ROZHODNUTIE VÝBORU č. 2/2005
   z 30. marca 2005
   zriadeného na základe dohody medzi Európskym spoločenstvom a Švajčiarskou konfederáciou o vzájomnom uznávaní, ktorým sa mení a dopĺňa kapitola 3 prílohy 1
   (2005/352/ES)
   VÝBOR,
   so zreteľom na Dohodu medzi Európskym spoločenstvom a Švajčiarskou konfederáciou o vzájomnom uznávaní vo vzťahu k posudzovaniu zhody (ďalej len „dohoda“), podpísanú 21. júna 1999, a najmä na jej článok 10 ods. 4 písm. e) a článok 18 ods. 2,
   keďže na základe nariadenia EDI (Eidgenössisches Departement des Innern) z 27. marca 2002 o bezpečnosti hračiek (RO 2002 1082), naposledy zmeneného a doplneného 2. októbra 2003 (RO 2003 3733), Švajčiarska konfederácia zmenila a doplnila svoje zákonné, technické a správne právne predpisy vzťahujúce sa na hračky tak, aby sa tieto ustanovenia mohli považovať za ekvivalentné so zodpovedajúcimi právnymi ustanoveniami Európskeho spoločenstva podľa článku 1 ods. 2 dohody,
   keďže kapitola 3 s názvom Hračky prílohy 1 by sa mala zmeniť a doplniť tak, aby zodpovedala uvedeným skutočnostiam,
   keďže podľa článku 10 ods. 4 písm. e) a článku 18 ods. 2 je výbor oprávnený vykonať zmeny v prílohe 1 k tejto dohode,
   ROZHODOL TAKTO:
   
               1.
            
            
               Oddiel I kapitoly 3 s názvom Hračky sa v prílohe I k tejto dohode mení a dopĺňa v súlade s ustanoveniami uvedenými v prílohe pripojenej k tomuto rozhodnutiu.
            
         
               2.
            
            
               Toto rozhodnutie, vyhotovené v dvoch exemplároch, podpíšu spolupredsedovia alebo iné osoby oprávnené konať v mene zmluvných strán. Toto rozhodnutie nadobúda účinnosť dňom uskutočnenia posledného z týchto podpisov.
            
         
      V Berne 30. marca 2005
      
         
            Za Švajčiarsku konfederáciu
         
         Heinz HERTIG
         
      
      V Bruseli 23. marca 2005
      
         
            Za Európske spoločenstvo
         
         Joanna KIOUSSI
         
      
   
   
      PRÍLOHA
      ZMENY A DOPLNENIA K DOHODE
      V prílohe I s názvom Výrobkové úseky sa v kapitole 3 s názvom Hračky v oddiele I s názvom Zákonné, technické a správne právne predpisy vypúšťa text „Ustanovenia, na ktoré sa vzťahuje článok 1 ods. 1“ a nahrádza sa textom „Ustanovenia, na ktoré sa vzťahuje článok 1 ods. 2“.
      V prílohe 1 s názvom Výrobkové úseky sa v kapitole 3 s názvom Hračky v oddiele I v zozname pod názvom „Švajčiarsko“ vypúšťajú odkazy na právne predpisy a nahrádzajú sa týmto zoznamom:
      
                   
               
               
                  „Federálny zákon z 9. októbra 1992 o potravinárskom a spotrebnom tovare (RO 1995 1469), naposledy zmenený a doplnený 21. marca 2003 (RO 2003 4803)
               
            
                   
               
               
                  Nariadenie z 1. marca 1995 o predmetoch bežnej spotreby (RO 1995 1643), naposledy zmenené a doplnené 15. decembra 2003 (RO 2004 1111)
               
            
                   
               
               
                  Nariadenie EDI z 27. marca 2002 o bezpečnosti hračiek (RO 2002 1082), naposledy zmenené a doplnené 2. októbra 2003 (RO 2003 3733).“